MES Mollet iniciarà una ronda de converses amb les formacions polítiques locals a favor del Referèndum | Moviment d'Esquerres
MES Mollet iniciarà una ronda de converses amb les formacions polítiques locals a favor del Referèndum
Actualitat territorialBarcelona 16 de juny de 2017 MES ESQUERRES 0
Des de MES Mollet considerem fonamental que, per poder fer un Referèndum amb les màximes garanties, és imprescindible la col·laboració del Govern municipal de Mollet....
Des de MES Mollet considerem fonamental que, per poder fer un Referèndum amb les màximes garanties, és imprescindible la col·laboració del Govern municipal de Mollet. Això és el que anomenem posar urnes de metacrilat i no urnes de cartó. Efectivament, és un tema de país que s’ha de resoldre satisfactòriament a nivell d’Ajuntament, a nivell de les majories establertes al ple municipal.
Així doncs, tractant-se d’un afer de repercussions per al conjunt del país, des de MES Mollet, on tenim representació al consistori al grup municipal d’Ara Mollet ERC-MES, creiem oportú iniciar un ronda de converses amb els líders de les formacions polítiques locals presents en els diferents grups municipals i que han manifestat que no s’oposen a la celebració del Referèndum. Volem, conèixer quin posicionament tenen, i fins on poden arribar el seus compromisos per aconseguir l’objectiu de poder posar les urnes de metacrilat, quan el Govern municipal de Mollet està en mans d’una formació política que s’oposa a la seva celebració.
Cal tenir en compte que a Mollet la suma de les forces polítiques que estan en contra de la celebració del Referèndum estan en minoria, per tant, això dona base per tenir la convicció de què a Mollet podrem fer un Referèndum amb totes les garanties democràtiques.